61973O0172
DOMSTOLENS KENDELSE
AF 1. MAJ 1974 (
1
)
Kommissionen for De europæiske Fællesskaber mod Den italienske Republik
Sag 172/73
Sammendrag
I sag nr. 172/73
KOMMISSIONEN FOR DE EUROPÆISKE FÆLLESSKABER
mod
DEN ITALIENSKE REPUBLIK,
angående fastslåelse af Den italienske Republiks undladelse af at opfylde de forpligtelser, der påhviler den i henhold til traktaten om oprettelse af EØF, særlig dennes artikler 9, 12, 13, stk. 2 og 16, samt forordningerne om oprettelse af fælles ordninger af landbrugsmarkederne eller ordninger af samhandelen, sammenholdt med nævnte traktats artikel 189, under hensyn til at der opkræves losningsafgifter af varer importeret ad søvejen fra andre EØF-medlemsstater samt af varer importeret fra eller eksporteret til de nævnte stater ad luftvejen,
afsiger
DOMSTOLEN
sammensat af: præsidenten R. Lecourt, afdelingsformændene A. M. Donner og M. Sørensen, dommerne R. Monaco, J. Mertens de Wilmars, P. Pescatore, H. Kutscher, C. Ó Dálaigh (refererende) og A. J. Mackenzie Stuart,
generaladvokat: G. Reischl
justitssekretær: A. Van Houtte
følgende
Kendelse
1
Sagsøgeren har den 9. oktober 1973 indgivet stævning til Domstolen med påstand om, at det statueres, at Den italienske Republik har undladt af opfylde sine forpligtelser;
2
denne stat har uden hensyn til procesreglementets artikel 40 undladt at indgive sit svarskrift inden for de fastsatte frister med den begrundelse, at fremgangsmåden til ændring af den italienske lovgivning endnu ikke er påbegyndt;
3
sagsøgte har endvidere meddelt sagsøgeren, at den italienske regering i overensstemmelse med Domstolens retspraksis, og støttet i sin opfattelse af den af den italienske forfatningsdomstol den 27. december 1973 afsagte dom, som fastslog fællesskabsrettens forrang, har truffet forholdsregler til at ophæve opkrævningen af lastnings- og losningsafgifter, og har — da sagen ifølge sagsøgtes opfattelse i denne nye situation er uden genstand — anmodet sagsøgeren om at frafalde søgsmålet;
4
sagsøgeren har erklæret sig enig heri og har ved brev, modtaget på justitskontoret den 22. marts 1974, trukket sit søgsmål tilbage; sagsøger har nedlagt påstand om, at sagsøgte idømmes sagsomkostningerne;
5
sagsøgte har ved fjernskrivermeddelelse, modtaget på justitskontoret den 10. april 1974, taget det nævnte brev fra sagsøgeren til efterretning.
På grundlag af disse præmisser
BESTEMMES
1.
sag nr. 172/73 slettes af Domstolens register
2.
sagsøgte pålægges sagsomkostningerne.
Luxembourg, den 1. maj 1974.
A. Van Houtte
Justitssekretær
R. Lecourt
Præsident
(
1
) – Processprog: Italiensk.